

**Wesley János Lelkészképző Főiskola**

#### Szociális munka szak

|  |  |
| --- | --- |
| Tantárgy kódja | **SMAV468** |
| Tantárgy elnevezése | **Szociális munka cigányokkal (romákkal)** |
| Tantárgy oktatójának neve | **dr. Bánlaky Pál** | Beosztása, tudományos fokozata | **főiskolai tanár, kandidátus** |
| Tantárgy óraszáma | **nappali tagozaton 30 tanóra/ félév****levelező tagozaton 16 tanóra/félév** |
| Tanóra típusa | **előadás, tréning**  |
| Meghirdetési időszak | **tavaszi félév** |
| Kreditszám |  **3 kredit**  |
| A tantárgy célja | A tárgy oktatásában itt elsősorban a cigány kultúra (szokások, normák, értékek, mindennapi magatartáskultúra) megismertetésére helyezzük a hangsúlyt. Ennek alapján a hallgatókkal közösen fogalmazzuk meg, hogy a cigány kliensekkel végzett szociális munkának melyek a sajátosságai. |
| Szükséges előtanulmányok, feltételezett tudásanyag | Társadalomtörténet, Szociológia  |
| Fejlesztendő kompetenciaterületek | **a) tudása:** Ismernie kell az etnikumról, etnikai kultúráról szóló elméleti álláspontokat, a magyar előítélet-kutatások fő eredményeit.Ismernie kell a magyarországi cigányok kultúrájának fő sajátosságait**b) képességei:** Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.**c) attitűdje:** Nyitott mások megismerésére, empátiával viszonyul az emberekhez, családokhoz, csoportokhoz és közösségekhez. |
| Tantárgyi leírás | Tágabb elméleti alapok: kisebbség és etnikum, előítéletek, kirekesztés, diszkrimináció.A magyarországi cigányság története. Hangsúlyos elem: a *romungrók* (a magyar anyanyelvű cigányok, akik az összes magyarországi cigánynak nagyjából kétharmadát teszik) több évszázad (nagyjából a 15.-17. sz.) óta itt élnek, teljesen egyértelműen *hazai magyarnak* tekintendők. (Az oláhcigányok – akik eredetileg lovári anyanyelvűek, de az utóbbi évtizedekben náluk is felgyorsult a nyelvváltás – is nagyjából másfél-kétszáz éve /5-6 generáció!!!/ itt élnek, és a beások is 100-150 éve /ez is vagy 4-5 generáció/ vándoroltak be, tehát minden szempontból „magyar”-nak, de legalábbis magyar állampolgárnak tekintendők.)Demográfiai jellegű sajátosságok: tipikusan nagyobb gyermekszám, többgenerációs családok gyakoribb volta, alulképzettség, utóbbi következtében a munkaerő piacon hátrányos helyzet.A cigány kultúra sajátosságai.És a – minden kurzusban megvitatandó – kérdés: vannak-e a cigányokkal végzett szociális munkának sajátos követelményei? |
| Kötelező és ajánlott irodalom | **Kötelező:** Alapismeretek cigányokról (romákról) szociális munkásoknak. Szöveggyűjtemény (szerk.: Bánlaky Pál), Wesley Könyvek szociális munkásoknak.ALAPIRODALMAK A HAZAI CIGÁNY/ROMA NÉPESSÉGRE VONATKOZÓ TÁRSADALOMTÖRTÉNET, TÁRSADALOMISMERET OKTATÁSÁHOZ; Pécsi Tudományegyetem, Romológia és Nevelésszociológia Tanszék PÉCS, 2015.**Ajánlott:** (A tárgy oktatójának saját könyvei és tanulmányai; ezek és további ajánlott irodalmak minden esetben a kurzus hallgatóinak előzetes ismeretei és attitűdjei – amelyek felmérésére az első órán sor kerül – alapján kerülnek kiválasztásra.)  |
| Ismeretek ellenőrzésének módja | Félév során dolgozatok és félév végi záródolgozat.A cigány kultúra egyes elemeit ténylegesen bemutató „prezentációk”. (pl. ha valaki a speciális cigány ételekről akar beszámolni, hoznia kell kóstolót.) |
| Tantárgy tárgyi követelményei | **tanterem, írásvetítő, projektor (DVD lejátszó)** |